open-index/open-wikipedia-markdown huggingface dataset:
ओलिंगीटो

**ओलिंगीटो** (स्पैनिश: Olinguito; "छोटी ओलिंगो" वैज्ञानिक नाम: *Bassaricyon neblina*), एक स्तनधारी जीव है। यह एक नयी जीव प्रजाति है जिसकी खोज की घोषणा 15 अगस्त 2013 को की गयी है। इस प्रजाति का वंश "*बासारिस्योन*" और कुल "*प्रोसाइओनिडी*" (रैकून कुल) है।यह प्रजाति कोलम्बिया और ईक्वाडोर के पर्वतीय वनों में वास करती है।
## विवरण
ओलिंगीटो अपने जीनस या वंश में आने वाली अन्य ओलिंगो प्रजातियों और किंकाजू (ओलिंगो के समान दिखने वाला यह जीव इसका निकट संबंधी नहीं है)). से भिन्न है। इसका औसत वजन 900 ग्राम (2 पौंड) है जो इसे सबसे छोटा प्रोसाइओनिड बनाता है। यह एक सर्वाहारी फलाहारी है और पर कभी कभी यह कीटों और फूलों के रस का भक्षण भी करता है और छोटे फालसों के आकार के मेंगनों के रूप में मल त्याग करता है। माना जाता है कि ओलिंगीटो एक एकान्तप्रिय, रात्रिचर जीव है। ऐसा लगाता है कि ओलिंगीटो एक विशुद्ध वृक्षवासी है। मादा ओलिंगीटो के पास स्तनों की एक जोड़ी होती है और शायद एक बार में एक ही संतान को जन्म देते हैं।

## वितरण और पर्यावास
केंद्रीय कोलम्बिया से लेकर पश्चिमी ईक्वाडोर तक के मेघवन क्षेत्र में लिए गये प्रजातियों के नमूनों से इनके जंगलों में होने की पुष्टि हुई है। माना जाता है कि यह प्रजाति फिलहाल खतरे में नहीं है, लेकिन अनुमान है कि इस जानवर के संभावित निवास क्षेत्र का लगभग 40 प्रतिशत से अधिक क्षेत्र वनविहीन हो गया है।

## खोज
ओलिंगीटो की खोज की घोषणा 15 अगस्त 2013 को प्राकृतिक इतिहास का स्मिथसोनियन राष्ट्रीय संग्रहालय में स्तनधारियों के रखवाले क्रिस्टोफर हेल्गन, प्राकृतिक विज्ञान का उत्तरी केरोलिना संग्रहालय के ओलिंगो विशेषज्ञ रोलैण्ड केज़ और सहयोगियों ने संयुक्त रूप से की। हेल्गन ने शिकागो के फील्ड संग्रहालय में रखे प्रजाति के नमूनों की खोज की और एक नई प्रजाति की पुष्टि करने के लिए डीएनए परीक्षण का सहारा लिया।

इस प्रजाति की पहचान करने वाले शोधकर्ता इसके किसी भी विशिष्ट स्थानीय नाम को पता लगाने में असमर्थ रहे। 

यह प्रजाति पिछले 35 सालों में. दोनों अमेरिकाओं में कार्निवोरा गण के अंतर्गत ढूँढी जाने वाली स्तनधारियों की पहली प्रजाति है। इस खोज से पहले भी ओलिंगीटुओं को नियमित रूप से देखा गया है, यहां तक कि कई दशकों से इन्हें सार्वजनिक रूप से प्रदर्शित भी किया गया पर यह एक अन्य प्रजाति के सदस्य हैं इसका पता अभी चला है। इसको अभी तक इसके समान दिखने वाले ओलिंगो ही संबंधी माना जाता रहा था। ऐसा ही एक उदाहरण *रिंगर्ल* नामक ओलिंगीटो का है जो लगभग एक वर्ष तक वाशिंगटन, डीसी, के राष्ट्रीय चिड़ियाघर में रहा साथ ही उसे कई अन्य चिड़ियाघरों में भी भेजा गया। शोधकर्ताओं ने बिना यह जाने कि वो एक अलग प्रजाति है उसका प्रजनन अन्य ओलिंगो के साथ कराने के कई असफल प्रयास भी किये।. रिंगर्ल की मृत्यु 1976 में हो गयी।

## वर्गीकरण मूल्यांकन
ओलिंगीटो वंश *"बासारिस्योन"* में आने वाली अन्य प्रजाति ओलिंगो की तुलना में छोटे आकार के होते हैं। ओलिंगीटो, ओलिंगो से अधिक समूरी (रोयेंदार) होता है इसका दंत विन्यास भी ओलिंगो से भिन्न होता है। इसकी छोटी पूंछ और छोटे कान भी इसे ओलिंगो से अलग करते हैं। यह उत्तरी एण्डीज़ में समुद्र तल से 1500 मीटर से लेकर 2750 मीटर की ऊँचाई पर पाया जाता है, जो कि साधारण ओलिंगो के पर्यावास की तुलना में काफी ज्यादा है।

## सन्दर्भ

## बाहरी कड़ियाँ
*
*
*
*Photographs of olinguito female and cub in La Mesenia Reserve Conservation Project, Colombia

श्रेणी:जीव विज्ञान
महाद्वीपीय जलवायु

right|thumb|300px|दक्षिणी गोलार्ध में महाद्वीपीय जलवायु नहीं पायी जाती।
**महाद्वीपीय जलवायु** (Continental climate) वह जलवायु है जिसमें वर्ष में तापमान में बहुत अधिक उतार-चढ़ाव होता है। इन क्षेत्रों के आसपास जलराशि के बड़े भण्डारों की कमी के कारण ऐसा होता है। प्रायः शीत ऋतु में तापमान इतना कम होता है कि हर वर्ष कुछ अवधि के लिए बर्फ जम जाती है जबकि ग्रीष्म ऋतु में तापमान मध्यम रहता है। 

## इन्हें भी देखें
*शीत कटिबन्धीय जलवायु
*शीतोष्ण कटिबन्धीय जलवायु
*उष्णकटिबन्धीय जलवायु

श्रेणी:जलवायु
राष्ट्रीय कृषिवानिकी अनुसंधान केन्द्र

**राष्ट्रीय कृषिवानिकी अनुसंधान केन्द्र** (रा.कृ.वा.अनु.के.) झांसी, भारतीय कृषि अनुसंधान परिषद के कृषिवानिकी कार्यक्रम के अन्तर्गत वर्ष 1988 में स्थापित किया गया। यह केन्द्र उत्तर प्रदेश के झांसी नगर रेलवे स्टेशन से करीब 10 कि॰मी॰ की दूरी पर स्थित है और ‘‘कृषिवानिकी’’ के नाम से जाना जाता है। 

## अधिदेश
* भारत में विभिन्न कृषि जलवायु वाले क्षेत्रों के लिए खेती योग्य जमीन, कम उपजाऊ जमीन और बंजर जमीन पर चिरस्थाई कृषिवानिकी पद्धतियों पर आधारित प्रौद्योगिकी विकसित करने और किसानों के लिए मौलिक और उपयुक्त अनुसंधान कार्य करना।

* उन प्रौद्योगिकियों का पता लगाने के लिए एस ए यू, आई सी ए आर संस्थानों, अन्य संबद्ध अनुसंधान संस्थानों के अनुसंधान कार्य में तालमेल बिठाना जिन्हें एक क्षेत्रा से दूसरे क्षेत्रा में अंतरित किया जा सकता है।

* अनुसंधान कार्य प्रणालियों और विभिन्न स्तरों पर विकसित प्रौद्योगिकियों के प्रयोग के संबंध में प्रशिक्षण देना।

* विभिन्न कृषि जलवायु क्षेत्रों के लिए कृषिवानिकी पद्धतियों पर आधारित प्रौद्योगिकी विकसित करना ताकि उसका खेती योग्य जमीन और बंजर जमीनों पर प्रयोग किया जा सके।

* कृषिवानिकी सम्बन्धित जानकारी के भंडार के रूप में कार्य करना।

* उक्त उद्देश्यों की पूर्ति के लिए संगत राष्ट्रीय एवं अन्तर्राष्ट्रीय एजेन्सियों का सहयोग लेना@तथा देना। 

* कृषिवानिकी सम्बंधी परामर्श देना।

## बाहरी कड़ियाँ
*'''राष्ट्रीय कृषिवानिकी अनुसंधान केन्द्र''' का जालघर (हिन्दी ; कृतिदेव फॉण्ट में)
*'''राष्ट्रीय कृषिवानिकी अनुसंधान केन्द्र''' का जालघर (अंग्रेजी)

श्रेणी:भारत में अनुसंधान संस्थाएँ
श्रेणी:कृषिवानिकी
उकठा रोग

right|thumb|300px|उकठा रोग से ग्रस्त सूरजमुखी के पौधे
**उकठा रोग** (Wilting) में पौधों की पत्तियाँ और मुलायम भाग सूखने लगते हैं और उनमें दृढ़ता नहीं रह जाती। यह रोग अरहर, गन्ना, चना आदि बहुत से पौधों में होता है। इसके बहुत से कारण हो सकते हैं।

## बाहरी कड़ियाँ
*गन्ने का उकठा रोग

श्रेणी:पौधों के रोग
शैवालीकरण

जैव उर्वरक (biofertilizer) के रूप में बड़े स्तर पर नील हरित शैवाल की वृद्धि करने की प्रक्रिया को **शैवालीकरण** कहते हैं। इस संकल्पना का प्रारम्भ भारत में हुआ था लेकिन इस तकनीक का वास्तविक रूप में विकास जापान में किया गया। भारत सरकार के जैव प्रौद्योगिकी विभाग द्वारा वर्ष 1990 में शैवालीकरण के लिए उत्तर प्रदेश, तमिलनाडु, पश्चिम बंगाल तथा नई दिल्ली में एक विशेष कार्यक्रम किया गया था।

शैवालों की प्रकृति पर्यावरण-मित्र होती है जिसके कारण शैवालों को जैव उर्वरक के रूप में इस्तेमाल किया जा सकता है। शैवालों के इस्तेमाल से खासकर धान की उपज में काफी वृद्धि देखी गयी है।

## सन्दर्भ

## बाहरी कड़ियाँ
*टिकाऊ खेती में उपयोगी जैव उर्वरक 
*जैविक खेती और जैव उर्वरक (पर्यावरण डाइजेस्ट)

श्रेणी:उर्वरक
श्रेणी:कृषि
फाइलेरिया

**फाइलेरिया** (Filariasis या philariasis) परजीवी द्वारा होने वाला रोग है जो धागा के समान दिखने वाले 'फाइलेरिओडी' (Filarioidea) नामक निमेटोड के कारण होता है। यह प्रायः संक्रामक उष्णकटिबन्धीय रोग है।

फाइलेरिया के आठ प्रकार के नेमाटोड ज्ञात हैं जो मानवों को अपना निशाना बनाते हैं।
आजकल हम लोग इसको समाप्त करने का पूरा प्रयास कर रहें हैं 
जिसके लिए टीकाकरण सुरु किया गया है।
फाईलेरिया वुचेरेरिया बैन्क्रोफटाई परजीवी द्वारा होता हैं।

## इन्हें भी देखें
* फीलपाँव

श्रेणी:रोग
श्रेणी:परजीवीfhaileriya यानी हाथी पाव से बचाव के लिए सबसे पहले अपने आस पास को साफ सुथरा रखे और पानी इकट्ठा ना होने दे समय समय पर कीटनाशक दवा का छिड़काव करे !
ताना झील

**ताना झील** (अंग्रेज़ी: Lake Tana, अम्हारी: ጣና ሐይቅ) पूर्वी अफ़्रीका के इथियोपिया देश की सबसे बड़ी झील है और नीली नील नदी का स्रोत है। यह इथियोपिया के अम्हारा प्रदेश में अबीसीनिया के पठार के पश्चिमोत्तरी भाग में स्थित है।

## इन्हें भी देखें
*अम्हारा प्रदेश
*नीली नील

## सन्दर्भ


श्रेणी:अम्हारा प्रदेश
श्रेणी:इथियोपिया की झीलें
वंस अपॉन अ टाइम इन मुंबई-दोबारा

***वंस अपॉन अ टाइम इन मुंबई-दोबारा*** (संक्षिप्त रूप में *OUATIMD*) 2013 की भारतीय क्राइम गैंगस्टर फ़िल्म है जिसका निर्देशन मिलन लूथरिया ने किया है। इस फ़िल्म की निर्माता एकता कपूर और शोभा कपूर हैं। यह 2010 में प्रदर्शित फ़िल्म वंस अपॉन ए टाईम इन मुम्बई की उत्तरकृत्ति है। फ़िल्म में मुख्य भूमिका में अक्षय कुमार, सोनाक्षी सिन्हा और इमरान ख़ान हैं एवं सोनाली बेंद्रे सहायक कलाकार की भूमिका में हैं।
## पटकथा
## कलाकार
* अक्षय कुमार - शोएब ख़ान
* इमरान ख़ान - असलम
* सोनाक्षी सिन्हा - जसमिन मिर्ज़ा
* सोनाली बेंद्रे - मुम्ताज़ ख़ान
* सरफराज़ खान - जावेद
* महेश मांजरेकर - रावल
* कुरुष देबू - दर्जी
* पितोबाश त्रिपाठी - डेढ टांग
* कुसुम - जिम्मी
* सोफी चौधरी
* टिकु तलसानिया - तैय्यब अली
* फराज़ देसवाली - फराज़ ख़ान
* विद्या बालन, एक गाने में केमियो।
## संगीत

### समालोचना

फ़ील्म के गीतों को मुख्यतः सकारात्मक प्रतिक्रिया ही मिली।

## फ़िल्म समालोचना

## इन्हें भी देखें
* वन्स अपॉन ए टाईम इन मुम्बई
## सन्दर्भ

## बाहरी कड़ियाँ
* 
* 

श्रेणी:भारतीय फ़िल्में
श्रेणी:2013 में बनी हिन्दी फ़िल्म
कोलख़ोज़

**कोलख़ोज़** या **कॉलख़ोज़** (रूसी: колхо́з, Kolkhoz) सोवियत संघ में एक प्रकार की सामूहिक कृषि प्रणाली के खेतों को कहा जाता था। इसके साथ-साथ सोवियत संघ में सरकारी खेत भी हुआ करते थे, जो सोवख़ोज़ कहलाते थे। १९१७ की अक्तूबर समाजवादी क्रांति के बाद कई किसानों ने सामूहिक कृषि आरम्भ कर दी थी और कई स्थानो पर कोलख़ोज़ स्वयं ही उभर आए थे। स्टालिन के काल में बहुत बड़े पैमाने पर इस प्रणाली पर ज़ोर दिया गया और स्वतंत्र कृषकों को ज़बरदस्ती कोलख़ोज़ों में संगठित किया गया।

## शब्दोत्पत्ति
'कोलख़ोज़' शब्द 'कोलेक्तिवनोए ख़ोज़्याय्स्त्वो' (коллекти́вное хозя́йство) का संक्षिप्त रूप है जिसका रूसी भाषा में अर्थ 'सामूहिक खेत' है। इसमें बिन्दु-वाले 'ख़' के उच्चारण पर ध्यान दें क्योंकि यह बिन्दु-रहित 'ख' से अलग है और ख़रीद, ख़राब और ख़बर जैसे शब्दों में पाया जाता है।

## स्टालिन-काल के कोलख़ोज़
कोलख़ोज़ पर काम करने वाले लोगों को 'कोलख़ोज़निक' बुलाया जाता था। सैद्धांतिक तौर पर उन्हें कोलख़ोज़ की उपज और मुनाफ़े का एक भाग दिया जाता था लेकिन वास्तविकता में बहुत से कोलख़ोज़निकों को कोई भी हिस्सा नहीं मिलता था। कोलख़ोज़ की पैदावार केवल सरकार को ही बेची जा सकती थी और वह भी सरकार द्वारा निर्धारित दामों पर, जो बहुत कम होते थे। इस उपज को सरकार अच्छे दाम पर बाज़ारों में बेचती थी जो सोवियत सरकार के लिए आय का अच्छा स्रोत था। कोलख़ोज़निक को एक छोटा-सा भूमि का टुकड़ा और कुछ पशु अपने लिए भी दिए जाते थे।

सरकार ने सभी सोवियत नागरिकों के साथ-साथ कोलख़ोज़निकों को भी पासपोर्ट दिए हुए थे और उन्हें कोलख़ोज़ छोड़ने की अनुमति नहीं थी। १९६९ तक किसी कोलख़ोज़ में पैदा हुए बच्चों को बड़े होकर उसी कोलख़ोज़ पर काम करना होता था। सरकार कोलख़ोज़ों को पैदावार का एक वार्षिक लक्ष्य देती थी। उस से कम उपज होने पर किसानों को दण्ड दिया जाता था, जिसमें उनकी निजि खेत व जानवरों के ज़ब्त होने से लेकर उन्हें श्रम-कारावास की एक वर्ष तक की सज़ा दी जाती थी।

## प्रणाली का अंत
१९९१ में सोवियत संघ टूट गया और कोलख़ोज़ प्रणाली का भी अन्त हो गया।

## इन्हें भी देखें
*सामूहिक कृषि

## सन्दर्भ


श्रेणी:सोवियत संघ में कृषि
श्रेणी:सहकारी कृषि
पुष्पा गुजराल साइंस सिटी

**पुष्पा गुजराल साइंस सिटी**, भारत में सबसे बड़ी विज्ञान नगरियों में से एक है। इस विज्ञान नगरी का नाम भारत के पूर्व प्रधानमंत्री श्री इन्द्र कुमार गुजराल की मां के नाम पर रखा गया है। यह भारत के राज्य पंजाब के कपूरथला जिले में जालंधर-कपूरथला मार्ग पर स्थित है और यह विज्ञान नगरी भारत के दूसरी सबसे बड़ी विज्ञान नगरी है। इस विज्ञान नगरी का मुख्य उद्देश्य मज़े और मनोरंजन के साथ साथ शिक्षा प्रदान करना है। यह नगरी सीखने के आनन्द का अनुभव करने के लिए संग्रहालय में आने वाले सभी उम्र के लोगों को आकर्षित करती है। पुष्पा गुजराल साइंस सिटी जिज्ञासा और शिक्षा का एक लोकप्रिय मिश्रण है। जालंधर में पुष्पा गुजराल साइंस सिटी को 72 एकड़ के क्षेत्र में बनाया गया है।

उत्तरी भारत में पुष्पा गुजराल साइंस सिटी अपनी तरह की सबसे बड़ी परियोजना है। यहां के प्रमुख आकर्षणों में एक 18 फुट ऊँचा डायनासोर और एक जीएसएलवी प्रक्षेपास्त्र का मॉडल शामिल हैं। संग्रहालय में 26 लाख टाइल्स से बना है एक विशाल ग्लोब भी स्थित है। यहाँ पर बच्चों का पार्क भी है जिसमें विभिन्न झूले, सवारियां, ट्रेम्पोलिन आदि बच्चों को आकर्षित करतें हैं। इसके अलावा यहां एक कृत्रिम झील भी है जिसमें पर्यटक नौका विहार का आनन्द ले सकते हैं। 

## इतिहास
साइंस सिटी की आधारशिला पूर्व प्रधानमंत्री श्री इन्द्र कुमार गुजराल द्वारा 17 अक्टूबर 1997 को रखी गयी थी। साइंस सिटी के पहले चरण का उद्घाटन पंजाब के राज्यपाल महामहिम लेफ्टिनेंट जनरल (सेवानिवृत) एस एफ रोड्रिग्स ने 19 मार्च 2005, को किया था। पहले चरण के प्रमुख आकर्षणों में अंतरिक्ष थिएटर, लेजर थिएटर, 3 डी थिएटर, फ्लाइट सिम्युलेटर और विज्ञान संबंधी मजेदार प्रदर्श शामिल थे।

साइंस सिटी परियोजना की कुल लागत 100 करोड़ रुपए है। यह भारत सरकार और पंजाब सरकार की एक संयुक्त परियोजना है। भारत सरकार ने जहां पूंजी व्यय (इमारतें और प्रदर्श) के लिए 70 करोड़ रुपये का योगदान दिया है वहीं पंजाब सरकार ने भूमि और अन्य बुनियादी ढांचागत सुविधाओं के रूप में 30 करोड़ की राशि प्रदान की है।

## सन्दर्भ

## इन्हें भी देखें

श्रेणी:जलंधर
श्रेणी:भारत में विज्ञान
श्रेणी:कपूरथला ज़िला
भारत के सामाजिक-आर्थिक मुद्दे

भारत विश्व का क्षेत्रफल अनुसार सातवाँ सबसे बड़ा और जनसंख्या अनुसार दूसरा सबसे बड़ा एक दक्षिण एशियाई राष्ट्र है। इसकी विकासशील अर्थव्यवस्था वर्तमान समय में विश्व की दस सबसे बड़ी अर्थव्यवस्थाओं में से एक है। 1991 के बड़े आर्थिक सुधारों के पश्चात भारत सबसे तेजी से बढ़ती प्रमुख अर्थव्यवस्थाओं में से एक बन गया तथा इसे नव औद्योगीकृत देशों में से एक माना जाता है। आर्थिक सुधारों के पश्चात भी भारत के समक्ष अभी भी कई सामाजिक चुनौतियाँ है जिनमें से प्रमुख सामाजार्थिक मुद्दे हैं: गरीबी, भ्रष्टाचार, नक्सलवाद व आतंकवाद, कुपोषण और अपर्याप्त सार्वजनिक स्वास्थ्य सेवा।

भारत में सामाजार्थिक मुद्दों से सम्बन्धित आँकड़ों का अभिलेख भारत सरकार का सांख्यिकी और कार्यक्रम कार्यान्वयन मंत्रालय रखता है। 1999 में स्थापित इस मंत्रालय का राष्ट्रीय प्रतिदर्श सर्वेक्षण कार्यालय हर वर्ष सामाजार्थिक सर्वेक्षण करता है जो कि दौरों के रूप में किया जाता है। इस सर्वेक्षण में थोड़े बहुत क्षेत्रों को छोड़ कर सम्पूर्ण भारत को शामिल किया जाता है। जिन क्षेत्रों को इस सर्वेक्षण से बहार रखा जाता है उनमें सम्मिलित हैं नागालैंड के वे आंतरिक गाँव जो बस मार्ग से पाँच किलोमीटर से अधिक दूरी पर स्‍थित हैं व अण्डमान और निकोबार द्वीपसमूह के वे गाँव जो पूर्ण रूप से अगम्‍य हैं।

## आर्थिक मुद्दे

### गरीबी

भारत में गरीबी व्यापक है, देश में अनुमानतः विश्व के एक तिहाई गरीब निवास करते हैं। विश्व बैंक की 2010 में आई एक रिपोर्ट के अनुसार भारत की पूरी आबादी का 32.7% हिस्सा अन्तरराष्ट्रीय गरीबी रेखा $1.25 के नीचे जीवन व्यतीत करता है और 68.7% आबादी प्रतिदिन $2 से भी कम में अपना जीवन निर्वाह करती है।

### भ्रष्टाचार

भारत में भ्रष्टाचार एक प्रमुख मुद्दा है और इससे देश की अर्थव्यवस्था पर प्रतिकूल प्रभाव पड़े हैं। ट्रांसपेरेंसी इंटरनेशनल द्वारा 2005 में कराए गए एक अध्ययन में पाया गया था कि सफलतापूर्वक सार्वजनिक कार्यालयों में अपना काम निकालने के लिए 62% से भी अधिक भारतीयों को प्रत्यक्ष रूप से रिश्वत देने या किसी तरह के प्रभाव का सहारा लेने का अनुभव था। 2008 में इसी तरह की रिपोर्ट में पाया गया कि 40% भारतीयों को सरकारी कार्यालयों में रिश्वत देने या किसी तरह के निजी सम्पर्क का सहारा लेने का अनुभव था। 2012 में ट्रांसपेरेंसी इंटरनेशनल के भ्रष्टाचार सूचकांक में शामिल किए गए 176 देशों में से भारत विश्व का 94वां सबसे भ्रष्ट देश था। ट्रांसपेरेंसी इंटरनेशनल के द्वारा जारी भ्रष्टाचार सूचकांक 2023 में भारत का रैंक शामिल किए गए 180 देश में 93 था जबकि 2022 में जारी किए गए सूचकांक में भारत का स्थान 85  था जो यह दर्शाता है कि भारत में निरंतर भ्रष्टाचार बढ़ रहा है।

## हिंसा
### नक्सलवाद व आतंकवाद
 
भारत बहुत समय से आतंकवाद का शिकार रहा है। गृह मंत्रालय के अनुसार आतंकवाद देश के लिए एक महत्वपूर्ण खतरा बना हुआ है। भारत के कई राज्य आतंकवाद या नक्सलवाद से प्रभावित रहे हैं, इनमें प्रमुख रूप से शामिल हैं: जम्मू और कश्मीर, उड़ीसा, छत्तीसगढ़, झारखण्ड और उत्तर-पूर्व के सात बहन राज्य। 2012 में देश के 640 जिलों में से कम से कम 252 जिले विद्रोही और आतंकवादी गतिविधियों से विभिन्न स्तर पर पीड़ित थे।

## सन्दर्भ

सामाजार्थिक मुद्दे
सामाजार्थिक मुद्दे
क़ुरग़ोनतेप्पा

**बाख़्तर** (), जिसे सोवियत संघ के ज़माने में **कुर्गान-त्युबे** कहा जाता था, दक्षिणपश्चिमी ताजिकिस्तान में स्थित एक शहर है जो उस देश के ख़तलान प्रान्त की राजधानी भी है। यह ताजिकिस्तान की राष्ट्रीय राजधानी दूशान्बे से 100 km दूर वख़्श नदी के किनारे बसा हुआ है। क़ुरग़ोनतेप्पा ताजिकिस्तान का चौथा सबसे बड़ा नगर है और एक आधुनिक ओद्योगिक केन्द्र है। इस क्षेत्र में ताजिकिस्तान की सरकार के राजनैतिक विरोध में कई अभियान चले हैं।

## लोग
सोवियत काल में उस समय की सरकार ने ताजिकिस्तान के अन्य भागों से ताजिक लोगों के साथ-साथ सोवियत संघ के अन्य हिस्सों से उज़बेक, तातार, रूसी, काज़ाख़ और अन्य समुदायों के सदस्य लाकर इस क्षेत्र में बसाए थे। इस कारणवश क़ुरग़ोनतेप्पा का जातीय मिश्रण ताजिकिस्तान के अन्य शहरों की तुलना में अधिक है।

## सम्बन्धित चित्र

File:Qurghonteppa 2010 02.jpg|२०१० में नगर की तस्वीर
File:Kurgonteppa Terminal.jpg|क़ुरग़ोनतेप्पा टर्मिनल
File:Qurghonteppa 2010 01.jpg|टैक्सी आड्डा
File:Фурудгоҳи байналмилалии Қурғонтеппа (overview).jpg|विमान से दृश्य


## इन्हें भी देखें
*ख़तलोन प्रान्त
*वख़्श नदी

## सन्दर्भ


श्रेणी:ताजिकिस्तान के शहर
श्रेणी:ख़तलोन प्रान्त
श्रेणी:मध्य एशिया के शहर
सिवियर एक्यूट रेस्पिरेटरी सिंड्रोम

**सिवियर एक्यूट रेस्पिरेटरी सिंड्रोम** अथवा **सार्स** () सार्स कोरोनावाइरस द्वारा जनित श्वसन से संबंधित रोग है। नवम्बर २००२ और जुलाई २००३ के बीच, दक्षिणी चीन में सार्स रोग प्रकोप आरम्भ हुआ जिसके परिणामस्वरूप विभिन्न देशों में 8273 लोग संक्रमित हुए एवं 775 लोगों की मृत्यु हो गयी थी, इसमें सबसे अधिक संख्या हाँगकांग की रही। विश्व स्वास्थ्य संगठन (डब्ल्यूएचओ) के अनुसार (9.6% मृत्यु)। २००३ के पूर्वार्द्ध में कुछ ही सप्ताह में सार्स विभिन्न ३७ देशों के व्यक्तियों में फैल गया।
## प्रभावित देश
इस रोग की शुरुआत एक अंतरराष्ट्रीय व्यापारी चेन से हुई जो वियतनाम आने से पहले हॉन्ग कॉन्ग में रुके थे।

## सन्दर्भ

## बाहरी कड़ियाँ
* 
श्रेणी:महामारी
श्रेणी:विश्वमारी
पियर द फर्मा

right|thumb|200px|पियरे द फर्मा
**पियर द फर्मा** (Pierre De Fermat ; १७ अगस्त १६०१ ई. - १२ जनवरी १६६५ ई.) फ्रांसीसी वकील एवं गणितज्ञ थे।

फर्मा का जन्म १७ अगस्त १६०१ ई. को बोमॉन्ट द लोमाग्ने में हुआ था। फर्मा अपने अंतिम प्रमेय के कारण अधिक प्रसिद्ध हो गए। इन्होंने अंतिम प्रमेय में बताया कि xn+yn=zn) किसी भी घनात्मक पूर्णांक से संतुष्ट नहीं होता, यदि n >2 हो। यद्यपि फर्मा ने लिखा है कि उन्होंने उपर्युक्त समीकरण सिद्ध कर दिया था किंतु साधारणतया यह विश्वास किया जाता है कि उनकी उपपत्ति में अशुद्धि है। १९९५ तक इस समीकरण की शुद्ध उपपत्ति प्राप्त नहीं हो सकी थी, यद्यपि बहुत से गणितज्ञों ने इसे सिद्ध करने का प्रयास किया। विश्लेषात्मक ज्यामिति (analytical geometry) एवं प्रायिकता (probability) पर किए गए कार्य के कारण फर्मा बहुत प्रसिद्ध हैं। १२ जनवरी १६६५ ई. को इनका देहांत हो गया।

## इन्हें भी देखें
*फर्मा का अंतिम प्रमेय

श्रेणी:गणितज्ञ
जी॰जे॰ ५०४ बी ग्रह

**जी॰जे॰ ५०४ बी** (GJ 504 b) कन्या तारामंडल के ५९ कन्या तारे (उर्फ़ ५९ वर्जिनिस या जी॰जे॰ ५०४) की परिक्रमा करता हुआ एक गैस दानव ग्रह है। अगस्त २०१३ में मिले इस ग्रह का द्रव्यमान (मास) हमारे सौर मंडल के बृहस्पति ग्रह से लगभग ४ गुना अनुमानित किया गया है। अन्दाज़ा लगाया जाता है कि यदि इस ग्रह को आँखों द्वारा सीधा देखा जा सकता तो इसका रंग गाढ़ा गुलाबी प्रतीत होता। ५९ कन्या तारा सूरज से मिलता-जुलता G-श्रेणी का मुख्य अनुक्रम तारा है और जिस समय जी॰जे॰ ५०४ बी की खोज हुई थी वह सूरज-जैसे तारों के ग्रहीय मंडलों में तब तक पाए गए ग्रहों में से सबसे कम द्रव्यमान रखता था। वैज्ञानिक अनुमान लगाते हैं कि यह अपने तारे से लगभग ४३.५ खगोलीय ईकाईयों की दूरी पर स्थित कक्षा में उसकी परिक्रमा कर रहा है। यह ग्रहीय मंडल पृथ्वी से लगभग ५७ प्रकाश वर्ष की दूरी पर है।

## इन्हें भी देखें
*५९ कन्या तारा
*ग़ैर-सौरीय ग्रह

## सन्दर्भ


श्रेणी:कन्या तारामंडल
श्रेणी:बहिर्ग्रह
श्रेणी:गैस दानव
ओस्टवाल्ड तनुता नियम

विल्हेल्म ओस्टवाल्ड की **तनुता का नियम** (Ostwald’s dilution law) किसी दुर्बल विद्युत अपघट्य (जैसे अम्ल, क्षार आदि) के आयनिक स्थिरांक (dissociation constant) तथा आयनन की मात्रा (degree of dissociation) के बीच एक सम्बन्ध बताने वाला नियम है।''' 

:\mathsf{K_p = \frac{c(K^+) \cdot c(A^-)}{c(KA)} = \frac{\alpha^2}{1-\alpha} \cdot c_0}

जहाँ:
* Kp: वियोजन स्थिरांक (constant of protolysis)
* α: आयनन की मात्रा (or degree of protolysis)
* c(A-): धनायनों की सांद्रता
* c(K+): ऋणायनों की सांद्रता
* c0: कुल सांद्रता (overall concentration)
* c(KA): संबंधित इलेक्ट्रोलाइट की एकाग्रता (concentration of associated electrolyte)

श्रेणी:विद्युत अपघटन
ओस्टवाड का नियम-

इस नियम के अनुसार,"अनन्त तनुता पर किसी विद्युत अपघट्य विलयन की तुल्याकी चालकता का मान विलयन मे उपस्थित ऋणायनो तथा धनायनो की तुल्याकी चालकताओ के बराबर होता है।
दुर्बल वैद्युत अपघट्यों के लिए द्रव्य-अनुपाती क्रिया का नियम ओस्टवाल्ड का तनुता नियम कहलाता है।
माना एक द्विअंगी (binary) दुर्बल वैद्युत अपघट्य AB का 1 ग्राम-अणु लीटर विलयन में उपस्थित है तथा साम्यावस्था पर वियोजन की मात्रा α है, तो AB के अनआयनित अणुओं एवं इसके आयनों A+ तथा B– में निम्न प्रकारं साम्यावस्था प्रकट की जा सकती है।
अक्साई चिन झील

**अक्साई चिन झील** (अंग्रेज़ी: Aksai Chin Lake; चीनी: 阿克赛钦湖, Akesaiqin Hu, अकेसाईचिन हू) लद्दाख़ के अक्साई चिन क्षेत्र में स्थित एक बन्द जलसम्भर झील है। इस इलाक़े को भारत अपने जम्मू व कश्मीर राज्य का अभिन्न अंग मानता है, लेकिन इसपर चीन का नियंत्रण है जो इसे शिंजियांग प्रान्त के ख़ोतान विभाग के भाग के रूप में प्रशासित करता है। झील १५ किमी लम्बी और ६-८ किमी चौड़ी है और कुनलुन पर्वत शृंखला से दक्षिण में स्थित है। कारगिलिक (शिंजियांग) से ल्हात्से (तिब्बत) जाने वाला चीनी राष्ट्रीय राजमार्ग २१९ झील से लगभग २० किमी दक्षिण से गुज़रता है।

## जलसम्भर
अक्साई चिन झील में जल 'अक्साई चिन' नामक नदी से आता है। हालांकि झील को चीन शिंजियांग प्रान्त में प्रशासित करता है, तिब्बत की सीमा झील से केवल २० किमी पूर्व में ही पड़ती है और इस बन्द जलसम्भर का पूर्वी भाग तिब्बत के रुतोग ज़िले में सम्मिलित है।

## इन्हें भी देखें
*राष्ट्रीय राजमार्ग २१९ (चीन)
*अक्साई चिन

## सन्दर्भ

श्रेणी:अक्साई चिन
श्रेणी:भारत की झीलें
श्रेणी:चीन की झीलें
श्रेणी:जम्मू और कश्मीर की झीलें
५९ कन्या तारा

right|280px| ५९ कन्या तारा का परिचित्रण कन्या राश कि उपयोग कर।
**५९ कन्या** या **५९ वर्जिनिस** (59 Virginis), जिसे **ई वर्जिनिस** (e Virginis), **ग्लीज़ ५०४** (Gliese 504) और **जी॰जे॰ ५०४** (GJ 504) भी कहते हैं, एक G-श्रेणी का मुख्य अनुक्रम तारा है। यह पृथ्वी से लगभग ५७ प्रकाश-वर्ष की दूरी पर स्थित है और आकाशे में कन्या तारामंडल के क्षेत्र मे नज़र आता है। वैज्ञानिकों को इस तारे में दिलचस्पी है क्योंकि यह हमारे सूरज से मिलता-जुलता G-श्रेणी का तारा है और सन् २०१३ में इसके इर्द-गिर्द परिक्रमा करता एक ग़ैर-सौरीय ग्रह पाया गया था। जी॰जे॰ ५०४ बी (GJ 504 b) द्वारा नामांकित इस ग्रह का रंग गुलाबी है और यह सूरज-जैसे तारों के ग्रहीय मंडलों में तब तक पाए गए ग्रहों में से सबसे कम द्रव्यमान रखता था।

## इन्हें भी देखें
*जी॰जे॰ ५०४ बी ग्रह
*ग़ैर-सौरीय ग्रह
*कन्या तारामंडल

## सन्दर्भ

श्रेणी:कन्या तारामंडल
श्रेणी:जी-प्रकार मुख्य अनुक्रम तारे
श्रेणी:ग्रहीय मंडल
चुटु राजवंश

**चुटु वंश** के शासकों ने दक्षिण भारत के कुछ भागों पर ईसा पूर्व पहली शताब्दी से लेकर तीसरी शताब्दी (ईसा पश्चात) तक शासन किया। उनकी राजधानी वर्तमान कर्नाटक के उत्तर कन्नड जिले के बनवासी में थी। अशोक के शिलालेखों को छोड़ दें तो चुटु शासकों के शिलालेख ही कर्नाटक से प्राप्त सबसे प्राचीन शिलालेख हैं।

## विवरण
चुटु सातवाहन साम्राज्य के छिन्न भिन्न हो जाने के पश्चात् जो राज्य बने उनमें चुटु उस समय सबसे अधिक शक्तिशाली थे। इनका राज्य कुंतल (दक्षिणी पठार के दक्षिण-पश्चिम) में था। इनका संबंध सातवाहनों के सामंत (महाभोजों) से था। कुछ विद्वान् इनकी उत्पत्ति पर मौन हैं और कुछ चुटुकुल को सातवाहन कुल की शाखा बतलाते हैं। किंतु इन मतों के लिये सुनिश्चित प्रमाण का अभाव है। प्रारंभ में ये सातवाहनों के सामंत के रूप में शासन करते रहे होंगे।

चुटुकुलानन्द ने, जिसके सिक्के कारवार में उपलब्ध हुए हैं, यज्ञसातकर्णि के बाद सातवाहनों की शक्ति के ह्रास का लाभ उठाकर कुंतल में अपना राज्य स्थापित किया। इस वंश के हारीतिपुत्र विष्णुकड चुटुकुलानंद साकर्णि का वनवासि का अभिलेख तीसरी शताब्दी के पूर्वार्ध का है। कुछ विद्वान् कन्हेरी के एक अभिलेख में आए नामों के समीकरण के आधार पर, जो सर्वमान्य नहीं है, चुटु लोगों का अधिकार उत्तर में अपरांत तक मानते हैं। इसी प्रकार अनंतपुर और चुद्दपह से प्राप्त हारीति नाम के सिक्कों के आधार पर कुछ विद्वान् चुटु लोगों का अधिकार पूर्व की ओर फैला हुआ बतलाते हैं। चौथी शताब्दी के पूर्वार्ध में मलवल्लि के अभिलेख से इस वंश के श्विस्कंदवर्मन् और उनके पूर्ववर्ती (संभवत: पिता) विष्णुकंड्डचुटुसातकर्णि का नाम मिलता है। इस समय ये संभवत: पल्लवों के सामंत बन गए थे। चौथी शताब्दी के मध्य में कदंब नरेश मयूरशर्मन् ने कुंतल पर अधिकार कर चुटुवंश का अंत किया।

## शासनव्यवस्था
चुटुकुल के राज्य में शासनव्यवस्था सातवाहनों की व्यवस्था से अभिन्न थी। करों के नाम वही हैं। इस वंश के नरेशों की उपाधि 'राजन्' थी। राज्य 'आहारों' में विभक्त था। 'हारीतिपुत्र' नाम सातवाहनों के काल के सदृश ही मातृपरक सामाजिक व्यवस्था का परिचायक है।

## सिक्के
चुटु सिक्के अधिकतर मूलानन्द के काल में ढाले गए थे और सीसे के बने होते थे। इनपर बौद्ध धर्म से सम्बन्धित चिह्न मिलते हैं, जैसे कि स्तूप, त्रिरत्न, इत्यादि।

## प्रमुख शासक
* चुटुकुलानन्द (30 ईसापूर्व–70 ई.)
* मूलानन्द (78–175 ई)
* शिवालनन्द (175–280 ई)

## सन्दर्भ


श्रेणी:भारत के राजवंश
श्रेणी:भारत का इतिहास
हरियाणवी सांग

## विवरण
सांग हरियाणवी संस्कृति की पहचान है।
पौराणिक व ऐतिहासिक कहानियां गीत व नाटक के माध्यम से सुनाई जाती है।
परवाणू

**परवाणू** (Parwanoo) भारत के हिमाचल प्रदेश राज्य के सोलन ज़िले में स्थित एक नगर है। यह चंडीगढ़ से शिमला जाने वाले राष्ट्रीय राजमार्ग 5 पर हरियाणा के पंचकुला ज़िले से सटा हुआ है। परवाणू को हरियाणा के कालका व पिंजोर से मात्र एक नदी ही विभाजित करती है। वास्तविकता में पिंजोर, कालका व परवाणू लगभग मिले-जुले से ही हैं। परवाणू एक औद्योगिक नगर है।

## आवागमन
परवाणू चंडीगढ़-शिमला मार्ग पर स्थित है। चंडीगढ़ से इसकी दूरी लगभग ३५ किमी, पंचकूला से २० किमी है। कसौली के लिये यहां से एक अलग रास्ता भी है, जिससे बिना धर्मपुर की तरफ जाए कसौली पंहुच सकते हैं। विश्व धरोहर कालका शिमला रेलवे भी यहाँ से निकलता है। रेलवे स्टेशन का नाम टकसाल है। 

## जनसंख्या
२००१ की जनगणना के अनुसार परवाणू की जनसंख्या 8609 थी। पुरुष - 61%, महिलाएं - 39%। साक्षरता दर - 73%, जो कि राष्ट्रीय औसत 59.5% से अधिक है। : पुरुष साक्षरता दर 74% व महिला साक्षरता दर 71% है। 12% जनसंख्या 6 वर्ष से कम आयु की है।

## पर्यटन
परवाणू मुख्यतः टिम्बर ट्रेल के लिये प्रसिद्ध है जो कि शिमला मार्ग पर है। यहां पर्यटक रज्जु मार्ग (रोप-वे, केबल कार) पर यात्रा का आनंद उठा सकते हैं। शिमला मार्ग पर ही ढल्ली मीट के अचार के लिये प्रसिद्ध है। 

## विवरण
शिवालिक रेंज में फैले इस शहर को लगभग 4 किमी के दायरे में 6 अलग-अलग क्षेत्रों में विभाजित किया गया है।सेक्टर 1 ए, 4 और 6 पूरी तरह से आवासीय हैं 1, 2, 3 और 5, आवासीय क्षेत्रों के साथ औद्योगिक भी हैं। परवाणू मूल रूप से एक औद्योगिक शहर है जिसमें लगभग 80% स्थानीय आबादी उद्योगों से जुड़ी हुई है। यह HPMC की सबसे बड़ी फल प्रसंस्करण इकाई का घर है और यहाँ पर HP Agro Industries की एक मवेशी चारा इकाई और एक कीटनाशक बनाने की इकाई है। इसमें एक बड़ा ईएसआई अस्पताल भी है। प्रमुख होटल शिवालिक व्यू, विंडसूर और शेल्ली हैं। चंडीगढ़ और पंचकुला की निकटता का लाभ लेने  के लिए सरकार ने औद्योगिक क्षेत्रों की स्थापना की और प्रोत्साहन दिया जिसमें  कई लघु इकाइयों को यहां अपनी इकाई  स्थापित करने के लिए आमंत्रित किया। प्रोत्साहन में करों से छूट और मौजूदा परियोजनाओं के विस्तार के लिए वित्तीय प्रोत्साहन शामिल हैं।

## शिक्षण संस्थान
कस्बे के विभिन्न स्कूल हैं:
* आयशर स्कूल
* आनंद स्कूल
* डीएवी पब्लिक सीनियर सेकेंडरी स्कूल
* नेशनल पब्लिक स्कूल
* लोटस स्कूल

## इन्हें भी देखें
* सोलन ज़िला
* हिमाचल प्रदेश

## सन्दर्भ

श्रेणी:हिमाचल प्रदेश के शहर
श्रेणी:सोलन ज़िला
श्रेणी:सोलन ज़िले के नगर
*
सन्निहित सरोवर

right|thumb|300px|सन्निहित सरोवर
**सन्निहित सरोवर** हरियाणा के कुरुक्षेत्र में स्थित एक पवित्र सरोवर है। यह कुरूक्षेत्र में कैथल मार्ग पर श्री कृष्ण संग्रहालय के पास स्थित है। कहा जाता है कि यहाँ पर महाभारत युद्ध के बाद पांडवों ने सभी दिवंगतों की मुक्ति के लिए पिंड-दान आदि कार्य किया था। यहाँ एक विशाल सरोवर का निर्माण किया गया है जिसके चारों ओर रात्रि के लिए प्रकाश व्यवस्था भी की गई है।

सन्निहित सरोवर के बारे में मान्यता है कि यहीं सात सरस्वती नदियाँ मिलती हैं। इस सरोवर के जल में अमावस्या को स्नान करना पुण्यकारी माना जाता है।

श्रेणी:हिन्दू तीर्थ स्थल
श्रेणी:कुरुक्षेत्र

सन्निहित सरोवर में भगवान विष्णु और माता लक्ष्मी का वास माना जाता है और ऐसी मान्यता है कि इस नदी में स्नान करने से भटकती आत्माओं से शांति मिल जाती है । - ममता सोनी वलोगस्
माल्टो भाषा

**मालटो** या **पहाड़िया** पूर्वी भारत के बिहार, झारखंड, पश्चिम बंगाल व उड़ीसा राज्यों और बंग्लादेश के कुछ छोटे क्षेत्रों में बोली जाने वाली एक उत्तरी द्रविड़ भाषा है। इसकी **कुमारभाग पहाड़िया** और **सौरिया पहाड़िया** नामक दो उपभाषाएँ हैं जिन्हें कुछ भाषावैज्ञानिक दो सम्बन्धित लेकिन स्वतंत्र भिन्न भाषाएँ समझते हैं। कुमारभाग पहाड़िया झारखंड और पश्चिम बंगाल तथा उड़ीसा के कुछ सीमित क्षेत्रों में, जबकि सौरिया पहाड़िया बिहार और पश्चिम बंगाल में तथा बंग्लादेश के सीमित क्षेत्रों में बोली जाती हैं। इन दोनों के शब्दों में ८०% की सामानता मापी गई है। मालटो भारत की सबसे उत्तरी द्रविड़ भाषा है।

## सन्दर्भ


## इन्हें भी देखें
*कुड़ुख़ भाषा
*ब्राहवी भाषा

## बाहरी कड़ियाँ
*माल्टो-हिन्दी शब्दकोश (अनुकृति)

श्रेणी:बिहार की भाषाएँ
श्रेणी:झारखंड की भाषाएँ
श्रेणी:ओड़िशा की भाषाएँ
श्रेणी:पश्चिम बंगाल की भाषाएँ
श्रेणी:बांग्लादेश की भाषाएँ
श्रेणी:द्रविड़ भाषाएँ
बिस्मिल

भारतीय क्रान्तिकारी बिस्मिल के बारे में जानने के लिये कृपया रामप्रसाद 'बिस्मिल' देखें।

**बिस्मिल** (तुर्क: Bismil) तुर्की के दियारबाकिर राज्य का एक जिला है। 2012 की जनगणना के मुताबिक इसकी कुल जनसंख्या (ग्रामीण व शहरी क्षेत्र को मिलाकर)1,11,746 है। यहाँ के अधिकांश निवासी कुर्द लोग हैं। इस जिले के मुख्यालय का नाम भी बिस्मिल के ही नाम पर रखा गया है। ठीक उसी तरह जैसे भारत में शाहजहाँपुर जिला व उसके मुख्यालय दोनों का ही नाम शाहजहाँपुर है। बिस्मिल शहर की जनसंख्या 60,150 है। इस शहर के मेयर केमिले एमिनोग्लू हैं जो पीस एण्ड डिमोक्रेसी पार्टी से ताल्लुक रखते हैं। 
## संक्षिप्त इतिहास
सन् 1936 में कोन्या से भारी संख्या में तुर्की भागकर आये विस्थापित कुर्द लोगों को बसाने के लिये इस जिले को बनाया गया था।

## भौगोलिक जानकारी
तुर्की के दक्षिणी-पूर्वी आनातोलिया क्षेत्र के दियारबाकिर प्रान्त के पूर्व में स्थित इस जिले का क्षेत्रफल 1,737.28 वर्ग किलोमीटर (670.77 वर्ग मील) है। भौगोलिक दृष्टि से यह समुद्र तल से 550 मीटर की ऊँचाई पर अवस्थित है। 

बिस्मिल जिले का मुख्यालय अपने खूबसूरत पार्कों के लिये भी जाना जाता है।

## सन्दर्भ

## इन्हें भी देखें
* कमाल अतातुर्क

श्रेणी:तुर्की
श्रेणी:शहर
कुंभकारी

right|thumb|200px|भारत के मध्य प्रदेश में मिट्टी से बरतन गढ़ता हुआ एक कुम्भकार

मृत्तिका तथा अन्य सिरैमिक पदार्थों का उपयोग करके 'बर्तन एवं अन्य वस्तुए बनाना **कुंभकारी** कहलाता है। इन बर्तनों को कठोर और टिकाऊ बनाने के लिए उच्च ताप पर पकाया जाता है। कुंभकारी एक व्यापक शब्द है और इसके अन्तर्गत मिट्टी के बर्तन, पत्थर के बर्तन तथा चीनी मिट्टी के बर्तन एवं वस्तुएँ बनाने का कार्य सभी आ जाते हैं। इन वस्तुओं को 'मृद्भाण्ड' (शाब्दिक अर्थ - मिट्टी के बर्तन) कहते हैं। इस कार्य को करने वाले को **कुम्हार** कहा जाता है और जिस स्थान पर इन्हें बनाया जाता है उसे **चाक** (पॉटर) कहते हैं। अमेरिकन सोसाइटी फॉर टेस्टिंग एंड मैटेरियल्स की परिभाषा के अनुसार पॉटरी का अर्थ "तकनीकी, संरचनात्मक और दुर्दम्य उत्पादों के अतिरिक्त आग में पकने वाले मृत्तिकाशिल्प वाले वो सभी बर्तन शामिल होते हैं जिन्में मृदा का उपयोग हुआ है।" पुरातत्वशास्त्र में, मुख्यतः प्राचीन और प्रागैतिहासिक काल में "पॉटरी" शब्द जलपात्रों के लिए काम में लिया जाता है और समान पदार्थ से निर्मित मूर्तियों इत्यादि को टेराकोटा कहा जाता है। कुछ परिभाषायें चिकनी मिट्टी के बने बर्तनों को भी पॉटरी मानते हैं लेकिन यह अभी अनिश्चित है।

कुम्भकारी मानव इतिहास के सबसे पूराने आविष्कारों में से एक हैं, जिनकी शुरुआत नवपाषाण युग से आरम्भ हुआ। चेक गणराज्य में ग्रेवित्तियन संस्कृति की वीनस ऑफ़ डोलनी वॉनस्टाइन की छोटी मूर्तियाँ लगभग 29000 से 25000 ई॰पू॰ की हैं। चीन के यांग्शी में 18000 ई॰पू॰ के बर्तन मिले हैं। इनके अतिरिक्त जापान में नवपाषाण काल के शुरुआती दिनों (10500 ई॰पू॰) की कलाकृतियों की खोज की गयी है। रूस में (14,000 ई॰पू॰), उपसहारा अफ़्रीका (9,400 ई॰पू॰), दक्षिण अमेरिका (लगभग 9,000-7,000 ई॰पू॰), और मध्य पूर्व में (लगभग 7,000-6,000 ई॰पू॰) में भी पूरानी कलाकृतियाँ मिली हैं।

## इतिहास
### क्षेत्र का इतिहास

#### कुम्भकारी का आरम्भ
यह सम्भव है कि कुम्भकारी की खोज विभिन्न स्थानों पर स्वतंत्र रूप से हुई हो। सम्भवतः यह अक्समात चिकनी मिट्टी के बर्तन में आग जलाने से हुआ। सभी शुरूआती पात्रों का निर्माण वक्राकार रूप में बनाया हुआ और गड्ढ़े में आग जलाकर पकाये हुये मिलते हैं। शुरूआती निर्माणों की तकनीकी सिखना बहुत सरल है। चीनी मिट्टी से बने शुरूआती कलाकृतियों में ग्रेवित्तियन की मूर्तियाँ जैसे डोलनी वॉनस्टाइन की खोज के रूप में मिलती है जो वर्तमान चेक गणराज्य में स्थित है। वीनस ऑफ़ डोलनी वॉनस्टाइन, वीनस की मूर्ति है जो 29000 से 25000 ई॰पू॰ काल की नग्न महिला की मूर्ति है।

चीन और जापान में 12000 से 18000 वर्ष पूराने बर्तनों के टूकड़े मिले हैं। वर्ष 2012 में, विश्व के सबसे पूराने पॉटरी चीन के जियांग्शी प्रांत की जियानेन गुफाओं में पाये गये जो 20000 से 19000 वर्ष पूराने हैं।

अन्य शुरूआती पॉटरी पात्रों में दक्षिणी चीन की युचान्यान गुफ़ाओं की खुदाई में मिले हैं जो लगभग 16000 ई॰पू॰ के हैं और रूस के सुदूर पूर्व में अमुर नदी की घाटी में मिले अवशेष जो 14000 ई॰पू॰ के हैं.

## सन्दर्भ

## बाहरी कड़ियाँ

* हाल ही में पॉटरी विनिर्माण

श्रेणी:शिल्प
*
पासा

**पासा** चिह्नित बाज़ूओ वाली छोटी, फेंकने योग्य वस्तुएं हैं जो कई तरीकों से रखी जा सकती हैं। इनका उपयोग यादृच्छिक मान उत्पन्न करने के लिए किया जाता है, आमतौर पर टेबलटॉप गेमों में, जिसमें पासा गेम, बोर्ड गेम, रोल-प्लेइंग गेम और मौके के खेल भी शामिल हैं। हिन्दी मुहावरों में *पासा पलटना* काफी मशहूर है जिसका मतलब होता है हारी हुई बाजी जीतना। इसी प्रकार इस शब्द से जुड़ा हुआ एक दूसरा मुहावरा है *पासा फेंकना* जिसका अर्थ होता है भाग्य आजमाना।

## इतिहास
## चाल के तरीके
## निर्माण
### उत्पादन

गैर-सठीक पासों का निर्माण प्लास्टिक इंजेक्शन मोल्डिंग प्रक्रिया के माध्यम से किया जाता है, जो अक्सर पॉलीमेथाइल मेथैक्रिलेट (पीएमएमए) से बना होता है। पासे पर मौजूद पिप्स या संख्याएँ साँचे का एक हिस्सा हैं। पासों को अपारदर्शी या पारदर्शी बनाने के लिए उनमें अलग-अलग रंग मिलाए जा सकते हैं, या पासे को धब्बेदार या संगमरमर बनाने के लिए कई रंग जोड़े जा सकते हैं।

### यूनिकोड प्रतिनिधित्व
⚀ ⚁ ⚂ ⚃ ⚄ ⚅ 🎲

## असमान वज़नदार पासा
एक असमान रूप से वज़नदार, भारित, धोखा देने वाला, या टेढ़ा पासा वह है जिसके साथ छेड़छाड़ की गई है ताकि वह एक निष्पक्ष पासे की तुलना में अधिक या कम बार एक विशिष्ट पक्ष की ओर गिरे। भरे हुए पासे बनाने की कई तरीकें हैं, जिनमें गोल फलक, अवर्गाकार फलक और वज़न शामिल हैं। कैसीनो और जुआ हॉल अक्सर पारदर्शी सेलूलोज़ एसीटेट पासों का उपयोग करते हैं क्योंकि अपारदर्शी पासों की तुलना में छेड़छाड़ का पता लगाना आसान हो जाता है।

## विविधताएँ
### बहुफलकीय पासा
#### सामान्य विविधताएँ
#### दुर्लभ विविधताएँ
## प्रयोग

## इन्हें भी देखें

## सन्दर्भ

कालिका प्रसाद का **वृहत् हिन्दी कोश**, ज्ञानमण्डल लिमिटेड, वाराणसी, संस्करण: 1992, पृष्ठ: 684 से

## इन्हें भी देखें
* मुहावरा
श्रेणी:खेल 
श्रेणी:भारत में खेल
खपरैल

right|thumb|300px|खपरैल से ढकी हुई घर की छत
किसी मिट्टी, पत्थर, धातु, काच आदि कठोर पदार्थ से बने टुकड़े को खपरे या खपरैल (टाइल) कहते हैं। ग्रामीण भारत में घरों पर छाया का मुख्य साधन है,  उपयोग प्रायः छत, फर्श, दीवार आदि ढकने में होता है।

## भारतीय खपरैल और चौके
भारतवर्ष में मिट्टी की पकाई हुई खपरैल तथा चौके तीन प्रकार के बनाए जाते है :

*(१) छत के लिए विभिन्न प्रकार की खपरैलें तथा चौके
*(२) फर्श के लिए चौके
*(३) नाली के लिए नाल तथा अर्धगोल खपरैल आम भाषा मे घारिया बोला जाता है।

इनके अलावा चीनी मिट्टी के ग्लेज किए हुए तथा सीमेंट के चौके फर्श तथा दीवाल पर जड़ने के लिए भी बनाए जाते हैं, जो कई आकृतियाँ तथा रंगों के होते हैं। 
right|thumb|300px|तमिलनाडु के ग्रामीण क्षेत्र में खपरैल की छत
छत छाने के लिए ऐसबेस्टस तथा अन्य वस्तुओं के भी तरह तरह के चौके अथवा टाइलें भिन्न-भिन्न आवश्यकताओं के लिए प्रयोग में आती हैं जैसे संगमरमर, स्लेट, टेराकोटा इत्यादि के चौके।

मिट्टी के चौके और खपरैल प्राय: उसी प्रकार बनाई जाती हैं जैसे ईंट पर इनके बनाने में अधिक मेहनत और ध्यान देना पड़ता है। इन खपरैलों तथा चौकों की तरह तरह की डिजाइनों के लिए फर्मा बहुत सावधानी से तथा सच्चा बनाना पड़ता है और उनके पकाने और निकासी में बहुत सावधानी रखनी पड़ती है।

भारत में छत छाने के लिए स्थानीय देशी खपरैल से लेकर स्यालकोट, इलाहाबाद, मंगलोर इत्यादि में अच्छे मेल की खपरैल काफी बनती थीं, पर इनका प्रचलन अब धीरे-धीरे सीमेंट कंक्रीट तथा प्रबलित ईटों (reinforecd-bricks) के कारण कम होता जा रहा है।

देशी खपरैलों में दो प्रकार की खपरैलें अधिक प्रचलित हैं। एक में दो अधगोली नालीदार खपरैलें एक दूसरे पर आैंधाकर रख दी जाती हैं। दूसरे में दो चौकोर चौके, जिनके किनारे, थोड़ा सा ऊपर मुड़े रहते हैं, अगल बगल रखकर उन दोनों के ऊपर एक अधगोली खपरैल उलटकर रख दी जाती है, जिससे दोनों चौकों के बीच की जगह ढक जाए। करीब १,२०० खपरैलें १०० वर्गफुट छत छाने के लिए अपेक्षित होती हैं।

मँगलोर चौके चिपटे होते हैं। इनमें आपस में एक दूसरे को फँसाने के लिए खाँचा बना रहता है। करीब १३० दक्षिणी चौके या १०० कानपुरी चौके १०० वर्गफुट छत छाने के लिए आवश्यक होते हैं।
right|thumb|300px|विभिन्न प्रकार के खपरैल
इलाहाबादी टाइल से एकहरी या दोहरी छवाई की जाती है। उभरे हुए भाग (ridge), कटि प्रदेश (hip) तथा निम्न भूमि (valley) के लिए विशेष टाइलें बनानी पड़ती हैं। नाली के लिए जो टाइल या चौके बनते हैं, या तो चिपटे

बनाकर सुखाने तथा पकाने से पहले लकड़ी के गोल फर्मे पर मोड़ लिए जाते हैं, अथवा आरंभ में ही अधगोले के आकार में मशीन द्वारा ढाल लिए जाते हैं। ग्लेज़ किए हुए चीनी मिट्टी के चौके महँगे होते हैं और स्नानागार अस्पताल तथा अन्य स्थानों पर सौंदर्य तथा सफाई के विचार से फर्श या दीवाल में सीमेंट द्वारा बैठा दिए जाते हैं। अब सीमेंट के मोज़ेइक टाइल भी बहुत बनने लगे हैं और इनका प्रचलन दिन पर दिन बढ़ता जा रहा है। ये सब कई डिजाइनों तथा रंगों के बनते हैं और इनसे बने फर्श बहुत सुंदर लगते हैं।

श्रेणी: निर्माण
प्रबलित मिट्टी

**प्रबलित मिट्टी** (Reinforced Soil या Mechanically stabilized earth / MSE) से आशय उस मिट्टी से है जो किसी कृत्रिम विधि से प्रबलित (reinforce) करके बनायी गि हो। इसका उपयोग दीवारों, पुलों, बांधों आदि में किया जा सकता है। यद्यपि मिट्टी को प्रबलित करने का मूलभूत सिद्धान्तों का उपयोग आदिकाल से होता आ रहा है किन्तु अपने वर्तमान रूप में इसका विकास १९६० के दशक में हुआ। प्रबलित करने के लिए बहुत सी चीजों का उपयोग किया जा सकता है जिसमें इस्पात और जिओसिंथेटिक्स प्रमुख हैं। 

श्रेणी: निर्माण
मिज़ो समझौता

**मिज़ो समझौता** (Mizo Accord) भारत सरकार और मिज़ो नैश्नल फ़्रन्ट (ऍम॰ऍन॰ऍफ़॰) के बीच ३० जून १९८६ को हुआ एक समझौता था। ऍम॰ऍन॰ऍफ़॰ ने १९५० के दशक में भारत-सरकार के मिज़ोरम के प्रति ग़ैर-संवेदनशील प्रशासन से उत्तेजित होकर एक अलगाववादी अभियान आरम्भ किया था। हालांकि यह अभियान असफल था लेकिन इसके कारण मिज़ो समाज विस्तृत हिन्सा से पीड़ित था। इस समझौते के अंतरगत ऍम॰ऍन॰ऍफ़॰ ने भारतीय संविधान के तहत कार्य करने की घोषणा करी और हिन्सा त्याग दी। भारत सरकार ने बदले में ऍम॰ऍन॰ऍफ़॰ से सम्बन्धित उग्रवादियों को मुख्यधारा में प्रवेश करवाने की सहायता की घोषणा करी। मिज़ोरम को संघक्षेत्र से बढ़ाकर पूर्ण राज्य का दर्जा दे दिया गया।

समझौता मिज़ोरम में शान्ति लाने में सफल रहा और वहाँ उग्रवाद लगभग ख़त्म हो गया। ऍम॰ऍन॰ऍफ़॰ एक राजनैतिक दल के रूप में जारी रही और उसके नेता, पू लालडेन्गा, मिज़ोरम के मुख्यमंत्री रहे। मिज़ोरम में तेज़ी से विकास हुआ है और अब उसका साक्षरता दर लगभग केरल के बराबर और सभी अन्य भारतीय राज्यों से ऊँचा है।

## इन्हें भी देखें
*मिज़ोरम

## सन्दर्भ


श्रेणी:मिज़ोरम का इतिहास
श्रेणी:मिज़ोरम
नेफ़ा

**नेफ़ा** (NEFA), जो **नॉर्थ-ईस्ट फ़्रंटियर एजेंसी** (North-East Frontier Agency, अर्थ: उत्तर-पूर्व सीमांत प्रदेश) का संक्षिप्तिकरण था, ब्रिटिश राज काल का और स्वतंत्र भारत में १९७२ तक का एक प्रशासनिक विभाग था। १९७२ में यह अरुणाचल प्रदेश नामक केन्द्र प्रशासित क्षेत्र बन गया और फिर १९८७ में इसे पूर्ण राज्य का दर्जा मिल गया। १९७४ तक इसका प्रशासनिक मुख्यालय शिलांग था लेकिन उसके बाद बदलकर ईटानगर हो गया।

## इन्हें भी देखें
*अरुणाचल प्रदेश

## सन्दर्भ


श्रेणी:अरुणाचल प्रदेश का इतिहास
धारक भित्‍ति

right|thumb|300px|पत्थर की बनी धारक भित्ति
उस भित्ति (दीवार) को **धारक भित्ति** (Retaining wall) कहते हैं जो अप्राकृतिक प्रवणता (स्लोप) वाली मिट्टी को कटकर गिरने से बचाने के लिए निर्मित की जाती हैं। उदाहरण के लिए, किसी पहाड़ी स्थान पर सड़क के किनारे धारक भित्ति बनानी पड़ती है ताकि सड़क पर मिट्टी और पत्थर न गिरने पाएँ।

यह भित्ति कांक्रीट, ईंट, पत्थर, आदि से बनायी जाती है। धारक भित्ति का उपयोग अन्य कार्यों के लिए भी किया जाता है, जैसे बेसमेण्ट का निर्माण, नालियाँ बनाने में आदि। पानी आदि रोकने के लिए भी इसका प्रयोग होता है। इन भित्तियों पर क्षैतिज दिशा में भी बल लगता है जो भित्ति द्वारा रोकी गई मिट्टी की प्रकृति पर निर्भर करता है।
अतः धारक भित्ति के डिजाइन में इन क्षैतिज बलों की गणना महत्वपूर्ण है।

## कुछ प्रमुख प्रकार की धारक भित्तियाँ
640px|thumb|center|कुछ प्रमुख प्रकार की धारक भित्तियाँ

## सन्दर्भ
श्रेणी: निर्माण
कंगला महल

**कंगला महल** (Kangla Palace) या **कंगला किला** (Kangla Fort) मणिपुर की राजधानी इम्फाल में स्थित एक पुराना महल (किला) है। यह इम्फाल नदी के दोनों (पूर्वी और पश्चिमी) किनारों पर विस्तृत है लेकिन अब इसके अधिकतर भाग के खंडहर ही बचे हैं। मणिपुरी भाषा में 'कंगला' का अर्थ 'सूखी भूमि' होता है और यह महल प्राचीनकाल में मणिपुर के मेइतेइ राजाओं का निवास हुआ करता था। सम्राट तंगजा लीला पखंगबा के शासनकाल १४४५ ईसा पूर्व (१५वीं शताब्दी ईसा पूर्व) से लेकर, कई राजवंशों के शासकों का राजकाज यहीं से चलता था।  हालांकि महत्वपूर्ण उन्नत विकास नोंगडा लाइरेन पखंगबा (३३ ई. - १५३ ई.) के बाद के काल में आयोजित किया था। 

मणिपुर के प्राचीन इतिहास-ग्रंथ 'चैथारोल कुम्माबा' के अनुसार इस स्थान पर महल ३३ ईसवी से खड़ा था हालांकि यहाँ समय के साथ-साथ नए निर्माण होते रहे।

## चित्र

Bir Tikendrajit memorial temple .jpg
Kangla 3.jpg
Kangla dragons imphal.JPG
Kangla Fort Complex, Imphal (10).jpeg
Kangla Fort Complex, Imphal (135).jpeg
Kangla Fort Complex, Imphal (18).jpeg
Kangla Fort Complex, Imphal (209).jpeg
Kangla Fort Complex, Imphal (216).jpeg
Kangla Fort Complex, Imphal (221).jpeg
Kangla Fort Complex, Imphal (36).jpeg
Kangla Fort Complex, Imphal (75).jpeg
Kangla Fort, imphal.JPG
Kangla Sha.JPG
Kangla Temple.JPG
Kangla3.jpg
Knagla fort, manipur, India 2.jpg
Knagla fort, manipur, India 3.jpg
Kangla Fort, Manipur, India 4.jpg
Knagla fort, manipur, India 5.jpg
Knagla fort, manipur, India 6.jpg
Knagla fort, manipur, India 7.jpg
Kangla Fort, Manipur, India.jpg
Pakhangba Temple, Kangla, Imphal West district, Manipur, India (2017).jpg
Pakhangba Temple at Kangla Fort.JPG
Temple of God Pakhangba of Sanamahi religion inside the Kangla Fort, Imphal West, Manipur.jpg
Sketch map of Manipur.jpg
The kangla.jpg

## इन्हें भी देखें
*मेइतेइ लोग

## अन्य वेबसाइट
* http://e-pao.net/epSubPageExtractor.asp?src=manipur.Kangla.Kangla_A_Place_Where_The_Kingdom_Of_Manipur_Established
* https://imphalwest.nic.in/tourist-place/kangla/
* https://www.oyorooms.com/travel-guide/kangla-fort-guide/amp/
* https://www.incredibleindia.org/content/incredibleindia/en/destinations/imphal/kangla-fort.html
* https://www.makemytrip.com/travel-guide/imphal/kangla-fort-monuments.html 
* https://www.goibibo.com/destinations/imphal/places-to-visit-in-imphal/kangla-fort-3826591515864946284/?mode=amp
* https://www.livehistoryindia.com/amp/story/amazing-india%2F2017%2F06%2F14%2Fthe-sentinel-fort-of-manipur 
* https://www.tripadvisor.in/Attraction_Review-g668045-d3179245-Reviews-Kangla_Fort-Imphal_Imphal_West_District_Manipur.html
## अग्रिम पठन
* http://e-pao.net/epPageSelector.asp?src=Kangla&ch=manipur
* http://e-pao.net/GP.asp?src=29..041112.nov12
* http://e-pao.net/GP.asp?src=1..211104.nov04

## सन्दर्भ


श्रेणी:मणिपुर का इतिहास
श्रेणी:मणिपुर में पर्यटन आकर्षण
ज्योतिसर

right|thumb|300px|पवित्र वटवृक्ष जिसके नीचे भगवान कृष्ण ने अर्जुन को गीता का उपदेश दिया था।
**ज्योतिसर** हरियाणा के कुरुक्षेत्र जिले में स्थित एक कस्बा है। यह एक हिन्दू तीर्थ है जो कुरुक्षेत्र-पहोवा मार्ग पर थानेसर से पाँच किमी पश्चिम में स्थित है। माना जाता है कि यहीं पर भगवान कृष्ण ने अर्जुन को गीता का उपदेश दिया था। 'ज्योति' का अर्थ 'प्रकाश' है तथा 'सर' का अर्थ 'तालाब'। 

यहाँ एक बरगद का वृक्ष है जिसके बारे में मान्यता है कि इसी वट वृक्ष के नीचे कृष्ण ने अर्जुन को उपदेश दिया था और यहीं अर्जुन को अपना विराट रूप दिखाया था। वट व्रक्ष के निचे चबूतरे का निर्माण महाराजा दरभंगा ने करवाया था

## बाहरी कड़ियाँ
*ज्योतिसर में श्रीकृष्ण ने दिया कर्म का संदेश 
*ज्योतिसर, जहाँ श्रीकृष्ण ने अर्जुन को गीता का उपदेश दिया था।]

श्रेणी:हरियाणा का भूगोल
श्रेणी:हिन्दू तीर्थ स्थल
श्रेणी:कुरुक्षेत्र
श्रेणी:महाभारत
एलसी परिपथ

right|thumb|250px|Lऔर C से बना परिपथ (बैण्डपास फिल्टर)

LC का उपयोग किसी नियत आवृत्ति का वैद्युत संकेत उत्पन्न करने के लिया किया जाता है। इसके अलावा इसे किसी जटिल संकेत में से किसी निश्चित आवृत्ति के संकेत को चुनने (फिल्टर करने) के लिए भी काम में लाया जाता है। इस कारण LC परिपथ बहुत से एलेक्ट्रानिक युक्तियों में प्रयुक्त होते हैं, जैसे रेडियो में कंपित्र (आसिलेटर), फिल्टर, ट्यूनर और आवृत्ति मिश्रक (frequency mixers) के रूप में प्रयोग किया जाता है।

LC परिपथ एक आदर्शीकृत परिपथ है जो इस मान्यता पर बनाया गया है कि इस परिपथ में प्रतिरोध अनुपस्थित या शून्य है और इस कारण ऊर्जा का ह्रास शून्य है। किन्तु किसी भी व्यावहारिक LC परिपथ में कुछ न कुछ ऊर्जा ह्रास अवश्य होगा। यद्यपि कोई भी परिपथ शुद्ध रूप में LC नहीं है फिर भी इस आदर्श परिपथ का अध्ययन समझ विकसित करने के लिए उपयोगी है।

**LC  अनुनादी परिपथ** वह परिपथ है जिसमे आरोपित वोल्टेज की आवृति परिपथ की स्वाभाविक आवृति के बराबर होत RAMANAND kumar

## अनुनाद
### श्रेणीक्रम में जुड़े हुए RLC
thumb|श्रेणीक्रम में जुड़ा RLC परिपथ



Z(j\omega) = \ R + j\omega L + 1/(j\omega C)\,\!

\omega_0 = \ 1/\sqrt{LC}\,\!

Q = \ L\omega_0/R\,\!

### समान्तर क्रम में जुड़े हुए RLC
thumb|समान्तर क्रम में जुड़ा RLC परिपथ

Y(j\omega) = \ 1/R + 1/(j\omega L) + j\omega C\,\!

\omega_0 = \ 1/\sqrt{LC}\,\!

Q = \ R/(L\omega_0)\,\!

### अनुनाद आवृत्ति
right|thumb|250px|प्रेरकत्व और संधारित के बीच ऊर्जा के स्थानान्तरण का चक्र
LC परिपथ का कम्पन की आवृत्ति L तथा C के मान पर निर्भर करती है। कम्पन की कोणीय आवृत्ति (रेडियन प्रति सेकेण्ड) निम्नलिखित सूत्र से दी जाती है।
::\omega_0 = \sqrt{1 \over LC}

तथा आवृत्ति हर्ट्ज में,
::f_0 = { \omega_0 \over 2 \pi } = {1 \over {2 \pi \sqrt{LC}}} 

अनुनाद की स्थिति में (अर्थात् अनुनाद आवृत्ति पर),
* श्रेणीक्रम RLC का प्रतिबाधा = R
* समान्तर क्रम RLC का प्रतिबाधा = R

स्पष्ट है कि यदि ऊर्जाह्रास से रहित परिपथ हो (अर्थात् केवल R और L हों) तो
* श्रेणीक्रम RLC का प्रतिबाधा = ०
* समान्तर क्रम RLC का प्रतिबाधा = **अनन्त**

## इन्हें भी देखें
* आर एल सी परिपथ

श्रेणी:विद्युत परिपथ
कवित्त

साधारण अर्थ में कविता को 'कवित्त' कहते हैं (*निज कवित्त केहि लाग न नीका*  —तुलसीदास)। किन्तु विशेष अर्थ के रूप में **कवित्त** एक छन्द है। इसमें प्रत्येक चरण में ८, ८, ८, ७ के विराम से ३१ अक्षर होते हैं । केवल अन्त में गुरु होना चाहिए, शेष वर्णो के लिये लघु गुरु का कोई नियम नहीं है । जहाँ तक हो, सम वर्ण के शब्दों का प्रयोग करें तो पाठ मधुर होता है। यदि विषम वर्ण के शब्द आएँ तो दो एक साथ हों। इसे 'मनहरन घनाक्षरी' भी कहते हैं। 

;उदाहरण
: *कूलन में, केलि में, कछारन में, कुंजन में, कयारिन में कलिन कलीन किलकंत है । 
: *कहै पझाकर परागन में, पौनहू में, पातन में, पिक में, पलासन पगंत है । 
: *द्वारे में, दिसान में दुनी में, देस देसन में, देखी दीप दीपन में, दीपत दिगंत है । 
: *बीथिन में, ब्रज में, नबेलिन में, बेलिन में, बनन में, बागन में, बगरयो बसंत है । 
:: — पद्माकर
:
:
:
:
:
:
: 

श्रेणी:छंद
डी-वर्ग प्रवर्धक

right|thumb|300px|डी-वर्ग प्रवर्धक का ब्लॉक आरेख
right|thumb|300px|डी-वर्ग प्रवर्धक का का एक बोर्ड
**डी-वर्ग प्रवर्धक** (क्लास - D एम्प्लिफायर) वह प्रवर्धक है जिसके निर्गम चरण में लगी एलेक्ट्रॉनिक युक्तियाँ स्विच की तरह काम करके आवश्यक आउटपुट प्रदान करती हैं। इस कारण यह सबसे अधिक दक्षता वाला प्रवर्धक है। इसके निर्गम चरण में प्रायः पॉवर मॉसफेट का उपयोग किया जाता है जो या तो पूर्णतः चालू (ऑन) होतीं हैं या पूर्णतः बन्द (ऑफ)। आन से ऑफ या ऑफ से ऑन होने में आदर्शतः शून्य समय लगता है।

डी-वर्ग प्रवर्धक प्रायः श्रव्य आवृत्ति के शक्ति प्रवर्धक के रूप में काम में लाये जाते हैं। 

## विशेषताएँ
* से स्विचिंग प्रवर्धक हैं।
* इनकी दक्षता सर्वाधिक होती है।
* इनका परिपथ तीन भागों से बना होता है- 
:(1) PWM जनित्र, 
:(2) स्विच करने वाला चरण, 
:(3) लो-पास फिल्टर।
* इसका आउटपुट चरण हाफ-ब्रिज हो सकता है या फुल-ब्रिज।
* इनमें ऊर्जा का प्रवाह लोड से डीसी सप्लाई की तरफ भी होता रहता है।
* बहुत अधिक आवृत्ति पर स्विचिंग होने के कारण ई एम आई (विद्युतचुम्बकीय व्यतिकरण) की समस्या भी हो सकती है।

## इन्हें भी देखें
*श्रव्य प्रवर्धक (ऑडियो ऐम्प्लिफायर)
*शक्ति प्रवर्धक (पॉवर ऐम्प्लिफायर)

## बाहरी कड़ियाँ
*Class D Audio Amplifier Basics (Application Note AN-1071)

श्रेणी:प्रवर्धक
कछारी खंडहर

**कछारी खंडहर** नागालैण्ड के दीमापुर क्षेत्र में स्थित कुछ ऐतिहासिक निर्माणों के खंडहर हैं। यह १०वीं सदी ईसवी में कछारी राज्य के ज़माने में बनाए गए थे और इनमें मुख्य रूप से स्तम्भों की दो शृंखलाएँ देखने को मिलती है। इन स्तम्भों को बनाने का उद्देश्य क्या था, इस प्रश्न को लेकर इतिहासकारों में एकमत नहीं है। १३वीं शताब्दी में अहोम लोगों के इस क्षेत्र पर आक्रमण करके यहाँ पर कछारी राज को हमेशा के लिए नष्ट कर दिया। वर्तमान में स्तम्भों की दशा अच्छी नहीं है - कुछ खड़े हुए हैं लेकिन बहुत से ढह भी रहे हैं।

## इन्हें भी देखें
*कछारी राज्य
*कछारी भाषा

## सन्दर्भ


श्रेणी:नागालैण्ड का इतिहास
श्रेणी:नागालैण्ड में स्थापत्य
रव

**रव** या 'शोर' (noise) का सामान्य अर्थ 'अवांछित ध्वनि' से है।

किन्तु भौतिकी तथा एनालॉग एलेक्ट्रॉनिकी में **रव** से अभिप्राय 'किसी विद्युत संकेत में अवांछित यादृच्छ संकेत का जुड़ना' है। यदि रव से युक्त इस संकेत को ध्वनि में परिवर्तित किया जाय तो ये अवांछित संकेत शोर के रूप में प्रकट होंगे। इसी तरह यदि किसी विडियो संकेत में रव जुड़ जाय तो वह पर्दे पर छबि के साथ 'स्नो' के रूप में दिखेगा। यदि किसी संकेत पर रव की मात्रा बहुत अधिक हो जाय तो मूल अर्थ ही बदल जाय, भ्र्ष्ट हो जाय या पूर्णतः गायब हो जाय। किसी संकेत में मौजूद उपयोगी सूचना तथा अप्रासंगिक अनुपयोगी रव की मात्रा के अनुपात को सिगनल-रव अनुपात (Signal-to-noise ratio) कहते हैं जो एक अत्यन्त उपयोगी मापदण्ड है।

श्रेणी:एलेक्ट्रॉनिकी
मातृतंत्र

**मातृतंत्र** (Matriarchy) से अभिप्राय ऐसे समाज से है जिसमें स्त्रियों (मुख्यतः माताओं) की केन्द्रीय भूमिका हो। ऐसे समाज का राजनैतिक नेतृत्व, नैतिक प्राधिकार एवं सम्पत्ति का अधिकार आदि स्त्रियों के पास होता है। कभी-कभी इसे 'स्त्रीतंत्र' (gynarchy) भी कहते हैं।
मानव का प्रथम परिवार मातृतंत्र पर आधारित था।

## इन्हें भी देखें
*मातृकेन्द्रित परिवार

श्रेणी:समाज
सम्पत्ति का अधिकार

**सम्पत्ति का अधिकार**19(1) से आशय 'निजी सम्पत्ति का अधिकार' प्रदान करने से है। यह एक मानवाधिकार है किन्तु अलग अलग देशों ने अपने विवेकानुसार इस अधिकार को विविध प्रकार से सीमित किया हुआ है। सम्पत्ति का अधिकार संयुक्त राष्ट्रसंघ के मानवाधिकारों की सार्वभौम घोषणा के धारा ७ में वर्णित है। भारत में पहले मूल अधिकार था लेकिन अब इसे हटा दिया गया है इसे 44वे संवैधानिक संशोधन द्वारा 1978 में हटा दिया गया है!https://dhyeyaias.com/hindi/current-affairs/daily-current-affairs/right-to-property 

श्रेणी:अधिकार